Document ID: 31995R3061

Padomes Regula (EK) Nr. 3061/95
(1995. gada 22. decembris),
ar ko groza Regulu (EK) Nr. 992/95, ar kuru atver tarifu kvotas dažiem Norvēģijas izcelsmes lauksaimniecības un zvejniecības produktiem un paredz to pārvaldi
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu un jo īpaši tā 113. pantu,
ņemot vērā Komisijas priekšlikumu,
tā kā ar Regulu (EK) Nr. 992/95 [1] Kopienas tarifu kvotas tika atvērtas dažiem Norvēģijas izcelsmes lauksaimniecības un zvejniecības produktiem; tā kā konkrētās kvotas tika piešķirtas saskaņā ar 1973. gada 14. maijā noslēgto nolīgumu starp Eiropas Ekonomikas kopienu un Norvēģijas Karalisti [2]; tā kā pēc Spānijas un Portugāles pievienošanās Kopienai starp Kopienu un Norvēģiju vēstuļu apmaiņas ceļā tika noslēgts nolīgums, kas apstiprināts ar Lēmumu 86/557/EEK [3];
tā kā iepriekš minētais nolīgums ir grozīts un papildināts ar Līgumu par Eiropas ekonomikas zonu, kā arī ar vēstuļu apmaiņas ceļā noslēgto divpusējo nolīgumu ar Norvēģiju, kas tika apstiprināts ar Lēmumu 93/737/EK [4];
tā kā pēc Austrijas, Somijas un Zviedrijas pievienošanās iepriekš minētās kvotas jāpielāgo, lai ņemtu vērā, cita starpā, tirdzniecības nolīgumus par zvejniecības produktiem, kas noslēgti starp Austriju, Somiju un Zviedriju, no vienas puses, un Norvēģiju, no otras puses;
tā kā tādēļ starp Eiropas Kopienu un Norvēģijas Karalisti tika noslēgts ar Lēmumu 95/312/EK [5] apstiprinātais papildprotokols iepriekš minētajam nolīgumam; tā kā, pamatojoties uz šo protokolu, Kopiena ir apņēmusies vairākiem Norvēģijas izcelsmes zvejniecības produktiem katru gadu saskaņā ar zināmiem nosacījumiem atvērt Kopienas tarifu kvotas ar nulles nodokli;
tā kā tādēļ katru gadu uz laiku no 1. janvāra līdz 31. decembrim būtu jāatver attiecīgās tarifu kvotas; tā kā sakarā ar to, ka šīs koncesijas var ieviest tikai no 1995. gada 1. jūlija, izņēmuma kārtā būtu jāparedz, ka attiecībā uz 1995. gadu šo kvotu atver no 1. jūlija līdz 31. decembrim kopējam kvotas gada daudzumam;
tā kā starp Eiropas Kopienu, no vienas puses, un Norvēģijas Karalisti, no otras puses, vēstuļu apmaiņas ceļā ir noslēgts nolīgums attiecībā uz dažiem lauksaimniecības produktiem, kas apstiprināts ar Lēmumu 95/582/EK [6]; tā kā ar iepriekš minēto nolīgumu Kopiena ir apņēmusies attiecībā uz konkrētiem Norvēģijas izcelsmes lauksaimniecības produktiem no 1995. gada 1. janvāra katru gadu atvērt Kopienas tarifu kvotas ar nulles nodokli,
IR PIEŅĒMUSI ŠO REGULU.
1. pants
Regulu (EK) Nr. 992/95 groza šādi:
1. Regulas 1. panta 3. punktu aizstāj ar šādu punktu:
"3. Piemēro nolīgumam starp Eiropas Ekonomikas kopienu un Norvēģijas Karalisti pievienoto Protokolu par noteiktas izcelsmes produktu jēdziena definīciju un administratīvās sadarbības metodēm [7], kas grozīts ar nolīguma papildproto kola 3. pantu."
2. Regulas I un II pielikumu aizstāj ar šīs regulas I un II pielikumu.
2. pants
Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī.
Regulas I pielikumu piemēro no 1995. gada 1. janvāra vai I pielikumā norādītajos laika posmos.
Regula uzliek saistības kopumā un ir tieši piemērojama visās dalībvalstīs.
Briselē, 1995. gada 22. decembrī

Labels: 10
3
18
6